CELEX: 22015A0710(01)
Language: hr
Date: 2015-07-10 00:00:00
Title: Sporazum između Europske unije i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima

10.7.2015   
            
            
               HR
            
            
               Službeni list Europske unije
            
            
               L 182/1
            
         SPORAZUM
   između Europske unije i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima
   U skladu s člankom 4. Sporazuma od 19. listopada 2005. između Europske unije i Kraljevine Danske o nadležnosti, priznavanju i izvršenju presuda u građanskim i trgovačkim stvarima (1) (dalje u tekstu: „Sporazum”) sklopljenog Odlukom Vijeća 2006/325/EZ (2), prilikom donošenja provedbenih mjera u skladu s člankom 74. stavkom 2. Uredbe Vijeća (EZ) br. 44/2001 (3), Danska o svojoj odluci o provedbi sadržaja tih mjera obavješćuje Komisiju.
   U skladu s člankom 3. stavkom 2. Sporazuma, Danska je u dopisu od 14. siječnja 2009. obavijestila Komisiju o svojoj odluci da provede sadržaj Uredbe Vijeća (EZ) br. 4/2009 (4) u onoj mjeri u kojoj se njime izmjenjuje Uredba (EZ) br. 44/2001 („Uredba Bruxelles I.”) (5).
   Uredba (EZ) br. 44/2001 stavljena je izvan snage i zamijenjena Uredbom (EU) br. 1215/2012 Europskog parlamenta i Vijeća (6). U skladu s člankom 3. stavkom 2. Sporazuma, Danska je u dopisu od 20. prosinca 2012. obavijestila Komisiju o svojoj odluci da provede sadržaj Uredbe (EU) br. 1215/2012 (7).
   Provedbena uredba Komisije (EU) 2015/228 (8) donesena je 17. veljače 2015. U skladu s člankom 3. stavkom 2. Sporazuma Danska je u dopisu od 22. travnja 2015. obavijestila Komisiju o svojoj odluci da provede sadržaj Provedbene uredbe (EU) 2015/228.
   U skladu s člankom 4. stavkom 4. Sporazuma obaviješću Danske stvaraju se uzajamne obveze Danske i Europske unije. Stoga Provedbena uredba (EU) 2015/228 čini izmjenu Sporazuma u onoj mjeri u kojoj se njome izmjenjuje Uredba (EZ) br. 44/2001 (zamijenjena Uredbom (EU) br. 1215/2012), kako je izmijenjena Uredbom (EZ) br. 4/2009 te se smatra njegovim prilogom.
   S obzirom na članak 4. stavak 3. Sporazuma Provedbena uredba (EU) 2015/228 može se u Danskoj provesti administrativnim putem u skladu s odjeljkom 9. točkom (a) podtočkom (1) danskog zakona br. 1563 od 20. prosinca 2006. o Uredbi Bruxelles I. Potrebne upravne mjere stupile su na snagu 22. travnja 2015.
   
      (1)  SL L 299, 16.11.2005., str. 62.
   
   
      (2)  Odluka Vijeća 2006/325/EZ od 27. travnja 2006. o sklapanju Sporazuma između Europske zajednice i Kraljevine Danske o nadležnosti, priznavanju i izvršenju presuda u građanskim i trgovačkim stvarima (SL L 120, 5.5.2006., str. 22.).
   
      (3)  Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (SL L 12, 16.1.2001., str. 1.).
   
      (4)  Uredba Vijeća (EZ) br. 4/2009 od 18. prosinca 2008. o nadležnosti, mjerodavnom pravu, priznavanju i izvršenju sudskih odluka te suradnji u stvarima koje se odnose na obvezu uzdržavanja (SL L 7, 10.1.2009., str. 1.).
   
      (5)  SL L 149, 12.6.2009., str. 80.
   
   
      (6)  Uredba (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (SL L 351, 20.12.2012., str. 1.).
   
      (7)  SL L 79, 21.3.2013., str. 4.
   
   
      (8)  Provedbena uredba Komisije (EU) 2015/228 оd 17. veljače 2015. o zamjeni priloga I. do VII. Uredbi Vijeća (EZ) br. 4/2009 o nadležnosti, mjerodavnom pravu, priznavanju i izvršenju sudskih odluka te suradnji u predmetima u području obveza uzdržavanja (SL L 49, 20.2.2015., str. 1.).